شەفەق نیوز/ رۆسلان تسالیکۆف جیگر یەکەم وەزیر وەرگری رووسیا، ئمڕوو سێشەممە، راگەیان ک یەکەم واکسین رووسی دژوە کۆفید-١٩ ئامادەیە، ک هاوبەشبوینه‌ لە دروسکردنی و وەبەرهەمهاوردنی پسپۆڕەیل سەربازی و زانایلیگ لە ناوەند ''گیمالی'' ئەرا توێژینەوە.تسالیکۆف لە قسەیگ رۆژنامەوانی وت: پۆسپۆڕە سەربازیەگان و زاناگان کۆتا هەڵسەنگاندنیان کردن لە ئەنجام تاقیکردنەوەگان واکسین نووەگە.وئاماژەد ک گشت خۆبەخشەگان ک بەشداربوین لە تاقیکردنەوەی واکسینەگە خاسن و وەرگردی لەشیان دژوە ڤایڕۆسەگە وەرگردن، وەیەوە توێنیمن بووشیمن ک یەکەمین واکسین ناوخۆیی دژوە تووشهاتن وە پەتای کۆرۆنا ئامادەبوی.وەرجەوە، نووسینگەی رۆژنامەوانی وەزارەت وەرگری وت: بەڵگەنامەیل تۆمارکردن واکسینەگە خریا وەردەس وەزارەت تەندروسی رووسیا، لە ٣٠ حوزەیران گوزەیشتە.
